CELEX: 32013D0451
Language: mt
Date: 2013-09-10 00:00:00
Title: 2013/451/UE: Deċiżjoni ta’ Implimentazzjoni tal-Kummissjoni tal- 10 ta’ Settembru 2013 dwar l-approvazzjoni tas-sistema ta’ inkapsulament tal-kompartiment tal-magna tal-kumpanija Daimler bħala teknoloġija innovattiva għat-tnaqqis tal-emissjonijiet tas-CO 2 mill-karozzi l-ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill  Test b’relevanza għaż-ŻEE

11.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 242/12
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-10 ta’ Settembru 2013
   dwar l-approvazzjoni tas-sistema ta’ inkapsulament tal-kompartiment tal-magna tal-kumpanija Daimler bħala teknoloġija innovattiva għat-tnaqqis tal-emissjonijiet tas-CO2 mill-karozzi l-ġodda tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
   (Test b’relevanza għaż-ŻEE)
   (2013/451/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta’ April 2009 li jistabbilixxi standards ta’ rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta’ CO2 minn vetturi ħfief (1), u b’mod partikulari l-Artikolu 12(4) tiegħu,
   Billi:
   
               (1)
            
            
               Fil-15 ta’ Frar 2013, il-manifattur Daimler AG (“l-Applikant”) ressaq applikazzjoni għall-approvazzjoni ta’ sistema ta’ inkapsulament tal-kompartiment tal-magna bħala teknoloġija innovattiva. Il-kompletezza tal-applikazzjoni ġiet ivvalutata skont l-Artikolu 4 tar-Regolament ta’ Implimentazzjoni tal-Kummissjoni (UE) Nru 725/2011 (2). Il-Kummissjoni identifikat ċerta informazzjoni rilevanti li tħalliet barra fl-applikazzjoni oriġinali u talbet lill-Applikant biex jagħtiha. L-Applikant ta l-informazzjoni neċessarja fis-17 ta’ April 2013. Instab li l-applikazzjoni kienet sħiħa u l-perjodu li l-Kummissjoni ngħatat biex tivvaluta l-applikazzjoni beda fil-jum wara d-data tal-wasla uffiċjali tagħha, jiġifieri fit-18 ta’ April 2013.
            
         
               (2)
            
            
               L-applikazzjoni ġiet ivvalutata skont l-Artikolu 12 tar-Regolament (KE) Nru 443/2009, skont ir-Regolament ta’ Implimentazzjoni tal-Kummissjoni (UE) Nru 725/2011 u skont il-Linji Gwida Tekniċi għat-tħejjija tal-applikazzjonijiet għall-approvazzjoni ta’ teknoloġiji innovattivi skont ir-Regolament (KE) Nru 443/2009 (il-Linji Gwida Tekniċi) (3).
            
         
               (3)
            
            
               L-applikazzjoni tirreferi għal sistema ta’ inkapsulament tal-kompartiment tal-magna li tippermetti li jitnaqqas it-telf tas-sħana wara li l-vettura tintefa billi jiġi ssiġillat il-kompartiment tal-magna u billi t-toqob tax-xibka jingħalqu permezz ta’ xater tar-radjatur. Is-sħana maħżuna tipprovdi għal tberrid pospost tal-apparat għall-mogħdija tas-saħħa tal-magna. Il-konsum tal-fjuwil tal-vettura u l-emissjonijiet tas-CO2 minnha wara li terġa’ titqabbad jitnaqqsu minħabba l-frizzjoni mnaqqsa li jkun hemm minħabba t-temperatura ogħla tal-apparat għall-mogħdija tas-saħħa tal-magna.
            
         
               (4)
            
            
               Il-Kummissjoni jidhrilha li l-informazzjoni mogħtija fl-applikazzjoni turi li ntlaħqu l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta’ Implimentazzjoni tal-Kummissjoni (UE) Nru 725/2011.
            
         
               (5)
            
            
               L-Applikant wera li fl-2009 l-penetrazzjoni fis-suq tat-tip ta’ sistemi ta’ inkapsulament tal-kompartiment tal-magna deskritti fl-applikazzjoni ma kenitx taqbeż il-limitu mogħti fl-Artikolu 2(2)(a) tar-Regolament ta’ Implimentazzjoni tal-Kummissjoni (UE) Nru 725/2011. Ir-rapport ta’ verifika li jakkumpanja ’l din id-dikjarazzjoni wkoll jappoġġa ’l din id-dikjarazzjoni. Abbażi ta’ dan, il-Kummissjoni jidhrilha li s-sistema ta’ inkapsulament tal-kompartiment tal-magna pprovduta mill-Applikant għandha titqies bħala sistema li tissodisfa l-kriterju ta’ eliġibbiltà stabbilit fl-Artikolu 2(2)(a) tar-Regolament ta’ Implimentazzjoni tal-Kummissjoni (UE) Nru 725/2011.
            
         
               (6)
            
            
               Sabiex jiġi stabbilit l-iffrankar tas-CO2 li t-teknoloġija innovattiva se tagħti meta vettura tiġi mgħammra biha, jeħtieġ li tiġi ddefinita l-vettura ta’ referenza li magħha għandha titqabbel l-effiċjenza tal-vettura mgħammra bit-teknoloġija innovattiva kif previst fl-Artikoli 5 u 8 tar-Regolament ta’ Implimentazzjoni tal-Kummissjoni (UE) Nru 725/2011. Il-Kummissjoni jidhrilha li huwa xieraq li wieħed jikkunsidra vettura ekoinnovattiva mingħajr inkapsulament tal-kompartiment tal-magna bħala t-teknoloġija x-xierqa ta’ referenza.
            
         
               (7)
            
            
               L-Applikant ipprovda metodoloġija komprensiva għall-ittestjar tat-tnaqqis tas-CO2. Dik il-metodoloġija tikkonsisti f’testijiet fuq il-bank b’romblu li jistabbilixxu l-benefiċċju tal-istartjar sħun (HSB). Dak il-benefiċċju jiġi meta jkun hemm inkapsulament tal-kompartiment tal-magna. Il-metodoloġija tinkludi formoli li huma konsistenti mal-formoli deskritti fil-Linji Gwida Tekniċi għall-approċċ issimplifikat f’dak li għandu x’jaqsam mal-inkapsulament tal-kompartiment tal-magna. Il-Kummissjon tqis li l-metodoloġija tal-ittestjar se tipprovdi riżultati tat-testijiet li jistgħu jiġu vverifikati, li jistgħu jiġu ripetuti u li jistgħu jitqabblu u li hija kapaċi turi b’mod realistiku l-benefiċċji tat-teknoloġija innovattiva marbutin mal-emissjonijiet tas-CO2 b’sinifikat statistiku b’saħħtu skont l-Artikolu 6 tar-Regolament ta’ Implimentazzjoni tal-Kummissjoni (UE) Nru 725/2011.
            
         
               (8)
            
            
               F’dan l-isfond, il-Kummissjoni jidhrilha li l-Applikant wera b’mod sodisfaċenti li permezz tat-teknoloġija innovattiva jinkiseb tnaqqis fl-emissjonijiet ta’ mill-inqas 1 g ta’ CO2 għal kull kilometru.
            
         
               (9)
            
            
               Minħabba li l-effetti tat-tkessiħ imnaqqas tal-magna li jseħħ minħabba l-inkapsulament tal-kompartiment tal-magna mhumiex koperti biċ-ċiklu standard tat-test imsemmi fir-Regolament (KE) Nru 715/2007 tal-Parlament Ewropew u tal-Kunsill (4) u fir-Regolament tal-Kummissjoni (KE) Nru 692/2008 (5), il-Kummissjoni hija tal-fehma li ċ-ċiklu standard tat-test ma jkoprix l-inkapsulament tal-kompartiment tal-magna.
            
         
               (10)
            
            
               Il-Kummissjoni ssib li r-rapport ta’ verifika tħejja mill-korp imsejjaħ TÜV NORD Mobilität GmbH & Co. KG, li huwa korp indipendenti u ċċertifikat, u li r-rapport jappoġġa s-sejbiet imniżżlin fl-applikazzjoni.
            
         
               (11)
            
            
               F’dan il-kuntest, il-Kummissjoni tqis li m’għandha ssir l-ebda oġġezzjoni għall-approvazzjoni tat-teknoloġija innovattiva kkonċernata.
            
         
               (12)
            
            
               Kwalunkwe manifattur li jixtieq jibbenefika minn tnaqqis tal-emissjonijiet medji speċifiċi tas-CO2 tiegħu sabiex jilħaq il-mira speċifika tal-emissjonijiet tiegħu permezz tal-iffrankar tas-CO2 li jiġi mill-użu tat-teknoloġija innovattiva approvata permezz ta’ din id-Deċiżjoni għandu jirreferi għal din id-Deċiżjoni fl-applikazzjoni tiegħu għal ċertifikat tal-approvazzjoni tat-tip tal-KE għall-vetturi kkonċernati, skont l-Artikolu 11(1) tar-Regolament ta’ Implimentazzjoni tal-Kummissjoni (UE) Nru 725/2011,
            
         ADOTTAT DIN ID-DEĊIŻJONI:
   Artikolu 1
   1.   Is-sistema ta’ inkapsulament tal-kompartiment tal-magna tal-kumpanija Daimler hija approvata bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
   2.   It-tnaqqis fl-emissjonijiet tas-CO2 li jiġi mill-użu tas-sistema ta’ inkapsulament tal-kompartiment tal-magna tal-kumpanija Daimler imsemmija fil-paragrafu 1 għandu jiġi stabbilit billi tintuża l-metodoloġija mogħtija fl-Anness.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-10 ta’ Settembru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 140, 5.6.2009, p. 1.
   
      (2)  Ir-Regolament ta’ Implimentazzjoni tal-Kummissjoni (UE) Nru 725/2011 tal-25 ta’ Lulju 2011 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn karozzi tal-passiġġieri (ĠU L 194, 26.7.2011, p. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Ir-Regolament (KE) Nru 715/2007 tal-Parlament Ewropew u tal-Kunsill tal-20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU L 171, 29.6.2007, p. 1).
   
      (5)  Ir-Regolament tal-Kummissjoni (KE) Nru 692/2008 tat-18 ta’ Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjoniijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
   
      ANNESS
      
         Metodoloġija biex jiġi stabbilit it-tnaqqis fl-emissjonijiet tas-CO2 li jkun ġej mill-użu tas-sistema ta’ inkapsulament tal-kompartiment tal-magna tal-kumpanija Daimler f’vettura tat-tip M1
         
      
      1.   DAĦLA
      Sabiex jiġi stabbilit it-tnaqqis tas-CO2 li jista’ jiġi attribwit għall-użu tas-sistema ta’ inkapsulament tal-kompartiment tal-magna tal-kumpanija Daimler f’vettura tat-tip M1, jeħtieġ li jiġu stabbiliti dawn l-affarijiet li ġejjin:
      
                  (a)
               
               
                  il-proċedura tat-testijiet li għandha tintuża biex jiġu stabbiliti l-kurvi tat-tberrid tal-vettura ekoinnovattiva meta din ikollha l-inkapsulament tal-kompartiment tal-magna u meta din ma jkollhiex it-tali inkapsulament;
               
            
                  (b)
               
               
                  il-proċedura tat-testijiet li għandha tintuża sabiex jiġi stabbilit il-benefiċċju tal-istartjar sħun (HSB) tal-vettura ekoinnovattiva;
               
            
                  (c)
               
               
                  il-formoli biex jiġu kkalkulati l-koeffiċjenti tal-varjazzjoni;
               
            
                  (d)
               
               
                  il-formoli biex jiġi kkalkulat l-iffrankar tas-CO2;
               
            
                  (e)
               
               
                  l-iffrankar tas-CO2 għaċ-ċertifikazzjoni mill-awtoritajiet tal-approvazzjoni tat-tip.
               
            2.   L-ISTABBILIMENT TAL-KURVI TAT-TBERRID
      Il-kurvi tat-tberrid għandhom jiġu stabbiliti b’mod sperimentali għax-xenarju ta’ referenza u għall-vettura ekoinnovattiva. Il-kurvi għandhom japplikaw għall-varjanti tal-vettura li jkollhom l-istess kapaċitajiet tas-sħana, l-istess konfigurazzjoni tal-kompartiment tal-magna u l-istess iżolament tas-sħana tal-magna bħall-vettura ta’ referenza u bħall-vettura ekoinnovattiva. It-test sperimentali għandu jinkludi kejl kontinwu tat-temperaturi rappreżentattivi tal-fluwidu berriedi permezz ta’ termokoppja f’temperatura ambjentali kostanti ta’ mill-inqas 14-il °C matul 24 siegħa. Il-magna għandha tissaħħan permezz ta’ għadd suffiċjenti ta’ ċikli tas-sewqan Ewropej ġodda konsekuttivi (NEDC), kif speċifikat fil-punt 3, sa ma tintlaħaq it-temperatura massima tal-fluwidu berriedi qabel ma tintefa.
      Wara l-preparament minn qabel, l-ignixin għandha tintefa u ċ-ċavetta għandha titneħħa minn postha sabiex il-pompi u l-fannijiet kollha jiġu diżattivati. Il-bonit tal-vettura għandu jingħalaq għalkollox. Kwalunkwe sistema ta’ ventilazzjoni artifiċjali fiċ-ċellola tat-test għandha tintefa. Il-konverġenza tal-kurvi tal-kejl li jirriżultaw għandha ssir permezz tal-approċċ matematiku deskritt fil-formola numru 1.
      Il-Formola numru 1: 
      fejn
      
                  T(t)
               
               
                  :
               
               
                  it-temperatura matul iż-żmien [fi °C]
               
            
                  TO
                  
               
               
                  :
               
               
                  it-temperatura tal-magna tat-tħaddim [fi °C]
               
            
                  TA
                  
               
               
                  :
               
               
                  it-temperatura ambjentali [fi °C]
               
            
                  d
               
               
                  :
               
               
                  il-valur kostanti tad-diżintegrazzjoni [f’1 fis-siegħa]
               
            Il-metodu tal-inqas kaxex għandu jintuża biex jiġu aġġustati ż-żewġ kurvi. Biex isir dan, id-dejta tal-kejl tat-temperatura tal-ewwel 20 minuta wara li tintefa l-magna m’għandhiex titqies minħabba l-imġiba mhix tipika tat-temperatura tal-fluwidu berriedi wara li tintefa s-sistema tal-fluwidu berriedi.
      3.   L-ISTABBILIMENT TAL-BENEFIĊĊJU TAL-ISTARTJAR SĦUN (HSB)
      Il-benefiċċju tal-istartjar sħun tal-vettura ekoinnovattiva għandu jiġi stabbilit b’mod sperimentali. Dan il-valur jiddeskrivi d-differenza fl-emissjonijiet tas-CO2 bejn test tat-tip NEDC bl-istartjar sħun u test tat-tip NEDC bl-istartjar kiesaħ b’rabta mar-riżultati tal-istartjar kiesaħ:
      il-Formola numru 2: 
      fejn
      
                  HSB
               
               
                  :
               
               
                  il-benefiċċju tal-istartjar sħun
               
            
                  CO2(sħun)
               
               
                  :
               
               
                  l-emissjonijiet tas-CO2 li jkun hemm waqt test tat-tip NEDC bl-istartjar sħun [fi grammi ta’ CO2 għal kull kilometru]
               
            
                  CO2 (14-il °C)
               
               
                  :
               
               
                  l-emissjonijiet tas-CO2 li jkun hemm waqt test tat-tip NEDC bl-istartjar kiesaħ [fi grammi ta’ CO2 għal kull kilometru]
               
            It-temperatura tal-fluwidu berriedi fil-bidu tat-test bl-istartjar kiesaħ u t-temperatura ambjentali fiċ-ċellola tat-test m’għandhomx ikunu taħt l-14 °C. It-test tat-tip NEDC bl-istartjar sħun għandu jsir wara li jsir it-test tat-tip NEDC bl-istartjar kiesaħ. Jista’ jsir test wieħed jew tnejn tat-tip NEDC bi preparament minn qabel bejn it-test tat-tip NEDC bl-istartjar kiesaħ u t-test tat-tip NEDC bl-istartjar sħun. Għandu jkun żgurat li l-varjazzjoni fl-istat taċ-ċarġ (SOC) tal-batterija tal-istartjar wara kull test tkun ta’ inqas minn 5 % (pereżempju billi jintuża s-sinjal tan-netwerk tal-erja tal-kontrollur) u dan għandu jiġi ddokumentat. Il-proċedura kollha tat-test għandha tiġi rrepetuta tal-anqas darbtejn. Għandhom jiġu kkalkulati l-valuri aritmetiċi medji tar-riżultati tal-emissjonijiet tas-CO2 meta jkun hemm l-istartjar kiesaħ u meta jkun hemm l-istartjar sħun u l-koeffiċjenti rispettivi tal-varjazzjoni ta’ dawn il-valuri medji. Il-proċedura kollha tat-test għandha tiġi rrepetuta sakemm il-koeffiċjenti tal-varjazzjoni taż-żewġ valuri aritmetiċi medji jkunu ta’ inqas minn 1 % (ara l-punt 4).
      4.   IL-KALKOLU TAL-KOEFFIĊJENTI TAL-VARJAZZJONI TAL-VALURI ARITMETIĊI MEDJI
      Il-koeffiċjenti tal-varjazzjoni tal-valuri aritmetiċi medji għandhom jiġu kkalkulati billi jintużaw il-formoli li ġejjin:
      il-Formola numru 3: 
      
                  cv
                  
               
               
                  :
               
               
                  il-koeffiċjent tal-varjazzjoni
               
            
                  
                     
               
               
                  :
               
               
                  id-devjazzjoni standard tal-medja aritmetika [fi grammi ta’ CO2 għal kull kilometru]
               
            
                  
                     
               
               
                  :
               
               
                  il-medja aritmetika [fi grammi ta’ CO2 għal kull kilometru]
               
            u
      l-Formola numru 4: 
      
                  
                     
               
               
                  :
               
               
                  id-devjazzjoni standard tal-medja aritmetika [fi grammi ta’ CO2 għal kull kilometru]
               
            
                  xi
                  
               
               
                  :
               
               
                  il-valur tal-kejl [fi grammi ta’ CO2 għal kull kilometru]
               
            
                  
                     
               
               
                  :
               
               
                  il-medja aritmetika [fi grammi ta’ CO2 għal kull kilometru]
               
            
                  n
               
               
                  :
               
               
                  l-għadd ta’ kejl
               
            5.   IL-FORMOLI BIEX JIĠI KKALKULAT L-IFFRANKAR TAS-CO2
      
      Il-potenzjal relattiv għat-tnaqqis tas-CO2, ΔCO2(t), għall-ħinijiet differenti ta’ pparkjar għandu jiġi kkalkulat billi tintuża l-formola numru 5 u billi tintuża d-dejta li ġejja:
      
                  —
               
               
                  il-valur kostanti tad-diżintegrazzjoni tal-vettura ekoinnovattiva meta din ma jkollhiex inkapsulament tal-kompartiment tal-magna (il-vettura ta’ referenza): dB
                      [f’1 fis-siegħa]. Dan il-valur għandu jiġi kkalkulat billi tintuża l-Formola numru 1;
               
            
                  —
               
               
                  il-valur kostanti tad-diżintegrazzjoni tal-vettura ekoinnovattiva meta din ikollha inkapsulament tal-kompartiment tal-magna: dE
                      [f’1 fis-siegħa]. Dan il-valur għandu jiġi kkalkulat billi tintuża l-Formola numru 1;
               
            
                  —
               
               
                  il-benefiċċju tal-istartjar sħun: HSB. Dan il-valur għandu jiġi kkalkulat billi tintuża l-Formola numru 2;
               
            
                  —
               
               
                  it-tqassim tal-ħin tal-ipparkjar (is-sehem tal-waqfiet tal-vettura): SVS. Għandha tintuża t-Tabella numru 2 (mogħtija hawn taħt);
               
            
                  —
               
               
                  il-valur tal-approvazzjoni tat-tip b’rabta mal-emissjonijiet tas-CO2: TACO2
                        
                      [fi grammi ta’ CO2 għal kull kilometru], jiġifieri l-ammont totali tal-emissjonijiet tal-massa tas-CO2.
               
            Il-Formola numru 5: 
      Ir-riżultati tal-kalkolu għandhom jingħataw fit-Tabella numru 1 li ġejja:
      
         It-Tabella numru 1
      
      
         Il-potenzjal relattiv għat-tnaqqis tas-CO2, ΔCO2(t), għall-ħinijiet differenti ta’ pparkjar
      
      
                  Il-ħin ta’ pparkjar [f’sigħat]
               
               
                  0,5 
               
               
                  1,5 
               
               
                  2,5 
               
               
                  3,5 
               
               
                  4,5 
               
               
                  5,5 
               
               
                  6,5 
               
               
                  7,5 
               
               
                  8,5 
               
               
                  9,5 
               
               
                  10,5 
               
               
                  11,5 
               
            
                  ΔCO2(t) [f’perċentwali]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Il-ħin ta’ pparkjar [f’sigħat]
               
               
                  12,5 
               
               
                  13,5 
               
               
                  14,5 
               
               
                  15,5 
               
               
                  16,5 
               
               
                  17,5 
               
               
                  18,5 
               
               
                  19,5 
               
               
                  20,5 
               
               
                  21,5 
               
               
                  22,5 
               
               
                  23,5 
               
            
                  ΔCO2(t) [f’perċentwali]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            L-iffrankar kollu tas-CO2, ippeżat bil-ħinijiet tal-ipparkjar (pt), għandu jiġi kkalkulat billi tintuża l-formola numru 6 (1).
      Il-Formola numru 6: 
      fejn il-valuri għall-ħin tal-ipparkjar [f’sigħat] u għas-sehem tal-waqfiet tal-vettura (SVS) [f’perċentwali] għandhom ikunu dawk mogħtija fit-Tabella numru 2:
      
         It-Tabella numru 2
      
      
         It-tqassim tal-ħin tal-ipparkjar (is-sehem tal-waqfiet tal-vettura)
      
      
                  Il-ħin ta’ pparkjar [f’sigħat]
               
               
                  0,5 
               
               
                  1,5 
               
               
                  2,5 
               
               
                  3,5 
               
               
                  4,5 
               
               
                  5,5 
               
               
                  6,5 
               
               
                  7,5 
               
               
                  8,5 
               
               
                  9,5 
               
               
                  10,5 
               
               
                  11,5 
               
            
                  SVS [f’perċentwali]
               
               
                  36 
               
               
                  13 
               
               
                  6 
               
               
                  4 
               
               
                  2 
               
               
                  2 
               
               
                  1 
               
               
                  1 
               
               
                  3 
               
               
                  4 
               
               
                  3 
               
               
                  1 
               
            
                  Il-ħin ta’ pparkjar [f’sigħat]
               
               
                  12,5 
               
               
                  13,5 
               
               
                  14,5 
               
               
                  15,5 
               
               
                  16,5 
               
               
                  17,5 
               
               
                  18,5 
               
               
                  19,5 
               
               
                  20,5 
               
               
                  21,5 
               
               
                  22,5 
               
               
                  23,5 
               
            
                  SVS [f’perċentwali]
               
               
                  1 
               
               
                  3 
               
               
                  3 
               
               
                  2 
               
               
                  1 
               
               
                  1 
               
               
                  1 
               
               
                  1 
               
               
                  1 
               
               
                  1 
               
               
                  1 
               
               
                  1 
               
            L-iffrankar tas-CO2 għandu jkun il-valur tal-approvazzjoni tat-tip (l-ammont totali tal-emissjonijiet tal-massa tas-CO2) immultiplikat b’fattur ta’ x (2). Il-valur ta’ x huwa daqs it-terminu  mogħti fil-Formola numru 6.
      F’każ li tip ta’ vettura eżistenti tkun mgħammra bit-teknoloġija innovattiva, għandha tintuża l-formola li ġejja:
      il-Formola numru 7: 
      fejn
      
                  CCO2
                     
                  
               
               
                  :
               
               
                  l-iffrankar tas-CO2 [fi grammi ta’ CO2 għal kull kilometru]
               
            
                  TACO2 tal-vettura ta’ referenza
                  
               
               
                  :
               
               
                  il-valur tal-approvazzjoni tat-tip tal-vettura ekoinnovattiva meta din ma jkollhiex inkapsulament tal-kompartiment tal-magna [fi grammi ta’ CO2 għal kull kilometru]
               
            F’każ li t-teknoloġija innovattiva tiġi stallata f’tip ta’ vettura ġdida u l-valur tal-approvazzjoni tat-tip b’rabta mal-emissjonijiet tas-CO2 ikun ġie stabbilit bit-teknoloġija innovattiva stallata, għandha tintuża l-formola li ġejja biex jiġi kkalkulat l-iffrankar tas-CO2:
      il-Formola numru 8 
      fejn
      
                  CCO2
                     
                  
               
               
                  :
               
               
                  l-iffrankar tas-CO2 [fi grammi ta’ CO2 għal kull kilometru]
               
            
                  TACO2 tat-tip ta’ vettura l-ġdida
                  
               
               
                  :
               
               
                  il-valur tal-approvazzjoni tat-tip tat-tip ta’ vettura l-ġdida meta din tkun mgħammra bit-teknoloġija innovattiva [fi grammi ta’ CO2 għal kull kilometru]
               
            6.   IL-KODIĊI TAL-EKOINNOVAZZJONI LI GĦANDU JIDDAĦĦAL FID-DOKUMENTAZZJONI TAL-APPROVAZZJONI TAT-TIP
      Għall-finijiet tal-istabbiliment tal-kodiċi ġenerali tal-ekoinnovazzjoni li għandu jintuża fid-dokumenti rilevanti tal-approvazzjoni tat-tip skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (3), il-kodiċi individwali li għandu jintuża għat-teknoloġija innovattiva approvata permezz ta’ din id-Deċiżjoni għandu jkun “3”.
      Pereżempju, il-kodiċi tal-ekoinnovazzjoni fil-każ tal-iffrankar miksub permezz tal-ekoinnovazzjoni ċċertifikat mill-awtorità tal-approvazzjoni tat-tip Ġermaniża għandu jkun “e1 3”.
      
         (1)  F’din il-formola numru 6, TACO2
          huwa l-valur tal-approvazzjoni tat-tip tal-vettura ta’ referenza.
      
         (2)  Skont il-punt 8.5 tal-Linji Gwida Tekniċi.
      
         (3)  Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (ĠU L 263, 9.10.2007, p. 1).